সাক্ষী (সংবাদপত্র)
সাক্ষী (অনু. The Witness) একটি ভারতীয় তেলেগু ভাষার দৈনিক পত্রিকা যা বেশিরভাগই অন্ধ্র প্রদেশ এবং তেলেঙ্গানা রাজ্যে বিক্রি হয়। এটি ওয়াইএস জগন মোহন রেড্ডির মালিকানাধীন জগতি পাবলিকেশন্স লিমিটেড দ্বারা ২৩ মার্চ ২০০৮-এ চালু হয়েছিল। সাক্ষীই প্রথম তেলেগু দৈনিক যেটির সমস্ত পৃষ্ঠা সমস্ত সংস্করণের জন্য রঙিন প্রকাশ করে। এটি বর্তমানে জগন মোহন রেড্ডির স্ত্রী ওয়াইএস ভারতী রেড্ডির সভাপতিত্বে পরিচালিত হয়। মিডিয়া গ্রুপটি তেলেগু নিউজ চ্যানেল সাক্ষী টিভিরও মালিক। জুলাই থেকে ডিসেম্বর ২০১৯ পর্যন্ত, সাক্ষীর গড় দৈনিক প্রচলন ছিল ১০.৬৪ লাখ। এটি তেলেগু দৈনিক সংবাদপত্রের মধ্যে এনাডু -এর পরে দ্বিতীয় এবং সকলভাষার মধ্যে ভারতে ষোড়শ প্রচারিত। সংবাদপত্রটিকে জগন মোহন রেড্ডি এবং তার দল ওয়াইএসআর কংগ্রেস পার্টি (ওয়াইসিপি)-এর প্রচারের আউটলেট হিসেবে গণ্য করা হয়। রেড্ডি এবং ওয়াইসিপির রাজনৈতিক প্রতিদ্বন্দ্বীদের পক্ষপাতদুষ্ট কভারেজের জন্য এটি সমালোচিত হয়।